ai4bharat/Pralekha huggingface dataset:
युवा व्यवहार आणि क्रीडा मंत्रालय
2020 ऑलिम्पिक साठी कृती आराखडा
नवी दिल्ली, 24 जून 2019
2020च्या टोकियो ऑलिम्पिक साठी अधिकाधिक खेळाडू पात्र ठरावेत यासाठी राष्ट्रीय क्रीडा प्राधिकरणाच्या माध्यमातून सरकार खेळाडूंना साहाय्य करत आहे. युवा आणि क्रीडा मंत्रालयाचे राज्यमंत्री  किरेन रिजिजू यांनी आज राज्यसभेत लेखी उत्तरात ही माहिती दिल्ली. खेळाडूंना प्रशिक्षण आणि संलग्न सुविधा पुरवल्या जात असल्याचे त्यांनी सांगितले. टार्गेट ऑलिम्पिक पोडियम योजनेत समाविष्ट खेळाडूंना दर महिन्याला 50 हजार रुपयेही दिले जात असल्याचे रिजिजू यांनी सांगितले.
B.Gokhale/S.Kakade/D.Rane
(Visitor Counter : 64
वाणिज्य आणि उदयोग मंत्रालय
आठ महत्वपूर्ण उद्योगांचे निर्देशांक 
नवी दिल्ली, 29 नोव्हेंबर 2019
आठ महत्वपूर्ण उद्योगांचा निर्देशांक ऑक्टोबर महिन्यात 5.8 टक्क्याने कमी होऊन 127 इतका राहिला. एप्रिल ते ऑक्टोबर 2019-20 दरम्यान एकत्रित वाढ 0.2 टक्के इतकी राहिली.
कोळसा
ऑक्टोबर 2019 मध्ये कोळशाच्या उत्पादनात ऑक्टोबर 2018 च्या तुलनेत 17.6 टक्क्याने घट झाली. एप्रिल ते ऑक्टोबर 2019 दरम्यान या क्षेत्राचा एकत्रित निर्देशांक गेल्यावर्षीच्या तुलनेत 5.8 टक्क्याने कमी राहिला.
खनिज तेल
ऑक्टोबर 2019 मध्ये खनिज तेलाच्या उत्पादनात ऑक्टोबर 2018 च्या तुलनेत 5.1 टक्क्याने घट झाली.
नैसर्गिक वायू
ऑक्टोबर 2019 मध्ये नैसर्गिक वायूच्या उत्पादनात ऑक्टोबर 2018 च्या तुलनेत 5.7 टक्क्याने घट झाली.
रिफायनरी उत्पादने
ऑक्टोबर 2019 मध्ये पेट्रोलियम रिफायनरी उत्पादनात ऑक्टोबर 2018 च्या तुलनेत 0.4 टक्क्याने वाढ झाली.
खते
ऑक्टोबर 2019 मध्ये खतांच्या उत्पादनात ऑक्टोबर 2018 च्या तुलनेत 11.8 टक्क्याने वाढ झाली.
पोलाद
ऑक्टोबर 2019 मध्ये पोलाद उत्पादनात ऑक्टोबर 2018 च्या तुलनेत 1.6 टक्क्याने घट झाली.
सिमेंट
ऑक्टोबर 2019 मध्ये सिमेंटच्या उत्पादनात ऑक्टोबर 2018 च्या तुलनेत 7.7 टक्क्याने घट झाली.
वीज
ऑक्टोबर 2019 मध्ये वीज निर्मितीत ऑक्टोबर 2018 च्या तुलनेत 12.4 टक्क्याने घट झाली.
नोव्हेंबर 2019 साठीच्या औद्योगिक निर्देशांक 31 डिसेंबर 2019 रोजी प्रसिद्ध करण्यात येईल.
G.Chippalkatti/S.Kane/P.Kor
(Visitor Counter : 85
विज्ञान आणि तंत्रज्ञान मंत्रालय
डीएसटीच्या सहकार्याने एन-95 मास्क/पीपीई वैद्यकीय आणि बिगर-वैद्यकीय उपकरणांचे निर्जंतुकीकरण करण्याची प्रणाली विकसित; तसेच कोविड-19 शी संबंधित जैव-वैद्यकीय कचरानिर्मिती कमी करण्यातही मदत
आयआयटी मुंबईतील जैवविज्ञान आणि जैव-अभियांत्रिकी विभागाकडून या प्रणालीची चाचणी आणि मान्यता
मुंबईतल्या ‘इंद्रा वॉटर’ या स्टार्ट-अप कंपनीने एन-95 मास्क/पीपीई चे निर्जंतुकीकरण करण्याची प्रणाली विकसित केली असून महाराष्ट्र आणि तेलंगणातील विविध सरकारी रुग्णालयांमध्ये ही प्रणाली बसवण्यात आली आहे.
‘वज्र कवच’ असे नाव असणारी ही निर्जंतुकीकरण प्रणाली पुनर्वापर करण्यास योग्य असे पीपीई सूट्स, वैद्यकीय आणि बिगर-वैद्यकीय उपकरणे यांच्यासाठी होणारा खर्च कमी करण्यास उपयुक्त ठरली आहे. तसेच कोविड-19 शी संबंधित जैव-वैद्यकीय कचरानिर्मिती कमी करण्यातही मदत करत असल्याने ती पर्यावरणपूरकही आहे. वैयक्तिक संरक्षणविषयक उपकरणे अधिक प्रमाणात आणि किफायतशीर दरात तसेच सहज उपलब्ध करणे, यासाठीही या प्रणालीची मदत होते आहे.
या प्रणालीत, विविध पातळ्यांवर निर्जंतुकीकरणाची प्रक्रिया केली जाते. यात अद्ययावत पद्धतीने ऑक्सिडेशन, कोरोना डिस्चार्ज आणि यु-व्ही-सी किरण स्पेक्ट्रमचा वापर करुन पीपीई वरील विषाणू, जीवाणू तसेच इतर सूक्ष्म जीव निष्क्रिय करण्याची प्रक्रिया 99.999% सक्षमतेने केली जाते.
‘इंद्रा वॉटर’ या स्टार्ट अप कंपनीला जलक्षेत्रात संशोधन करण्यासाठी विज्ञान आणि तंत्रज्ञान विभागाच्या निधी-प्रयास  या उपक्रमाच्या माध्यमातून, आयआयटी मुंबईच्या SINE मार्फत अनुदान मिळाले आहे. कोविड-19 विरुद्धचा लढा अधिक मजबूत करण्यासाठी, ‘कवच’ अंतर्गत मिळालेल्या निधीचा वापर करत, कोविड-19 चा संसर्ग कमी करण्याच्या दृष्टीने तंत्रज्ञानात अनुकुल बदल केला जात आहे. आयआयटी मुंबईने, SINE च्या सहकार्याने, दर महिन्याला 25 निर्जंतुकीकरण प्रणालींचे उत्पादन करण्याची सज्जता केली आहे.
आयआयटी मुंबईच्या जैवविज्ञान आणि जैव-अभियांत्रिकी विभागाने या प्रणालीची चाचणी केली असून मान्यताही दिली आहे. या प्रणालीद्वारे, 5 LOG पेक्षा अधिक म्हणजेच, 99.999% विषाणू आणि जीवाणू निष्क्रिय करण्यात यश मिळाल्याचे आढळले आहे. तसेच CSIR – NEERI ने देखील या प्रणालीला मान्यता दिली असून, IP55 चे प्रमाणपत्रही त्याला मिळाले आहे. देशभरातल्या अनेक कोविड रुग्णालयात, आता ही प्रणाली स्थापन केली जाते आहे.
 यांच्याशी संपर्क साधावा.)
वाणिज्य आणि उदयोग मंत्रालय
पंतप्रधानांनी द्वारका येथील इंडिया इंटरनॅशनल कन्व्हेन्शन आणि एक्स्पो सेंटरचा पहिला टप्पा "यशोभूमी" राष्ट्राला केला समर्पित, कारागिरांसाठी पंतप्रधान विश्वकर्मा योजनेचा केला प्रारंभ
भारत मंडपम आणि यशोभूमी केंद्र दिल्लीला परिषद पर्यटनाचे सर्वात मोठे केंद्र बनवणार: पंतप्रधान नरेंद्र मोदी
भारत मंडपम आणि यशोभूमी व्यापार, उद्योग, निर्यात आणि रोजगाराला चालना देतील: केंद्रीय मंत्री पीयूष गोयल
पंतप्रधान नरेंद्र मोदी यांनी आज नवी दिल्लीतील द्वारका येथे इंडिया इंटरनॅशनल कन्व्हेन्शन आणि एक्स्पो सेंटर - 'यशोभूमी'च्या पहिला टप्याचे लोकार्पण केले. त्यांनी विश्वकर्मा जयंतीनिमित्त पारंपरिक कारागीर आणि हस्तकलाकारांसाठी ‘पीएम विश्वकर्मा योजना’ पीएम विश्वकर्मा बोधचिन्ह, घोषवाक्य आणि पोर्टलचा प्रारंभ केला.
पंतप्रधानांनी उपस्थितांना संबोधित करताना या भव्य केंद्राच्या उभारणीत श्रमिक आणि विश्वकर्मा यांच्या योगदानाचे कौतुक केले. "आज 'यशोभूमी' देशातील प्रत्येक विश्वकर्मा, प्रत्येक कामगाराला, समर्पित करतो",असे ते म्हणाले.
यशोभूमी हा पंतप्रधानांच्या “कौशल्य, गती आणि प्रमाण” या दृष्टिकोनाचा भक्कम पुरावा आहे, असे गौरव उद्गार केंद्रीय वाणिज्य आणि उद्योग मंत्री पीयूष गोयल यांनी आपल्या स्वागत भाषणात काढले. पंतप्रधानांच्या नेतृत्वाखाली इंडिया इंटरनॅशनल कन्व्हेन्शन सेंटरचा  प्रकल्प वेगाने पूर्ण झाला आणि आज यशोभूमीच्या रुपात त्याचे उद्घाटन होत असल्याची माहिती त्यांनी दिली. या प्रकल्पाचा पहिला टप्पा पूर्ण झाला असून दुसऱ्या टप्प्याची व्याप्ती आजच्या टप्प्याच्या दुप्पट असेल, असे ते म्हणाले. द्वारका येथील हे कन्व्हेन्शन सेंटर हे पंतप्रधान गतिशक्तीच्या आदर्शाचे एक उत्तम उदाहरण आहे, असे गोयल म्हणाले. या केंद्रापासून आंतरराष्ट्रीय विमानतळावर एक्स्प्रेसवेने 5 मिनिटांत पोहोचता येते, मेट्रो कनेक्टिव्हिटी 20 मिनिटांत कॅनॉट प्लेसशी जोडते यासोबतच परिसरातील अनेक हॉटेल्स या प्रकल्पासोबत जोडलेले आहेत, अशी माहिती त्यांनी दिली.
गेल्या 9 वर्षात देशात उभारली गेलेली अधिवेशन केंद्रे जागतिक दर्जाची प्रदर्शन केंद्रे बनतील, असा विश्वास गोयल यांनी व्यक्त केला. भारत मंडपम आणि यशोभूमी व्यापार, उद्योग, निर्यात तसेच रोजगार यांना प्रोत्साहन देतील. यशोभूमी सुक्ष्म, लघु आणि मध्यम उद्योग क्षेत्र, शेतकरी आणि कारागीरांना प्रोत्साहन देईल तसेच त्यांना नवीन संधी आणि बाजारपेठ उपलब्ध करून देईल, असे ते म्हणाले.
मजबूत अर्थव्यवस्था आणि पायाभूत सुविधा निर्माण करून, गरिबांचे उत्थान करून, डिजिटलायझेशनला चालना आणि भ्रष्टाचारमुक्त सरकार सुनिश्चित करून पंतप्रधानांनी अमृत काळामध्ये भारताला विकसित राष्ट्र बनवण्याचा पाया घातला आहे, असे वाणिज्यमंत्र्यांनी नमूद केले. पंतप्रधानांनी आपल्या कारागिरांच्या परिश्रमाची पारख केली असून ही योजना त्यांचा सन्मान करणारी आणि त्यांना बळकटी देणारी आहे, असे विश्वकर्मा योजनेच्या ऐतिहासिक शुभारंभाच्या उद्घाटनप्रसंगी गोयल म्हणाले.
संरक्षण मंत्रालय
व्हाईस ॲडमिरल एम ए हंपीहोली यांनी नौदल मोहीमचे महासंचालक म्हणून पदभार स्वीकारला
नवी दिल्ली, 27 मार्च 2019
व्हाईस ॲडमिरल एम. ए. हंपीहोली, एव्हीएसएम, एनएम यांनी नौदल मोहीमचे महासंचालक म्हणून आज पदभार स्वीकारला. राष्ट्रीय संरक्षण अकादमीचे पदवीधर असलेले हंपीहोली, भारतीय नौदलात कार्यकारी शाखेत 1 जुलै 85 मधे दाखल झाले.
पाणबुडी रोधी युद्धशास्त्रात पारंगत असलेल्या ध्वजाधिकाऱ्यांनी जहाजावर आणि किनाऱ्यावरही महत्वाची कामगिरी केली आहे.
M.Chopade/N.Chitale/D. Rane
(Visitor Counter : 134
शिक्षण मंत्रालय
देशभरातील 2000 पेक्षा अधिक विद्यार्थी, पालक आणि शिक्षक उद्या तालकटोरा मैदानावर होणाऱ्या ‘परीक्षा पे चर्चा’या कार्यक्रमातून पंतप्रधानांशी संवाद साधणार
(नवी दिल्ली, 27 जानेवारी 2019
नवी दिल्लीत तालकटोरा मैदानावर उद्या होणाऱ्या परीक्षा पे चर्चा, 2.0,2019 या कार्यक्रमात देशभरातील 2000 विद्यार्थी, पालक आणि शिक्षक सहभागी होणार आहेत. ह्या कार्यक्रमाचा हा दुसरा भाग आहे. विद्यार्थी, पालक, शिक्षक आणि आणि पंतप्रधान यांच्यात थेट संवाद घडवून आणणारा हा आगळावेगळा कार्यक्रम आहे. ह्यावेळी पंतप्रधान मुलांशी परीक्षा आणि त्यामुळे येणाऱ्या ताणतणावाविषयी चर्चा करतील.
पहिल्यांदाच देशभरातील आणि परदेशात राहणारे भारतीय विद्यार्थी या कार्यक्रमात सहभागी होणार आहेत. गेल्या वर्षी केवळ दिल्लीतील विद्यर्थ्यांनी यात सहभाग घेतला होता. भारताबाहेरील विद्यार्थ्यामध्ये, रशिया, नायजेरिया, ईराण, नेपाळ, दोहा, कुवैत, सौदी अरेबिया आणि सिंगापूरच्या विद्यार्थ्याचा समावेश असेल.
सहभागी विद्यार्थ्यांमध्ये 24 राज्ये आणि केंद्रशासित प्रेदेशातील महाविद्यालये आणी शाळांचे विद्यार्थी असतील.या कार्यक्रमात सहभागी होण्यासाठी 675 विद्यार्थी दिल्लीत पोहोचले आहेत.
या वर्षी कार्यक्रमात 10 मिनिटांचे सांस्कृतिक कार्यक्रम देखील होणार आहेत. कला उत्सव स्पर्धेतले विजयी स्पर्धक, पालक आणि शिक्षक हा कार्यक्रम सादर करतील.परीक्षेशी संबधित ताणतणाव कमी करण्यासाठी मनुष्यबळ मंत्रालयाने गेल्या वर्षभरात केलेले प्रयत्न दाखवणारी एक चित्रफित यावेळी दाखवली जाईल.
या कार्यक्रमाचे दूरदर्शनच्या सर्व वाहिन्यांवरून थेट प्रक्षेपण केले जाईल. तसेच, देशभरातील सर्व सरकारी शाळा आणि सीबीएससी शाळा तसेच महाविद्यालायांमध्ये ह्या कार्यक्रमाचे थेट प्रक्षेपण दाखवण्याची व्यवस्था करण्यात आली आहे.
N.Sapre/R.Aghor/P.Kor
पंतप्रधान कार्यालय
आभासी जागतिक लस शिखर परिषदेला पंतप्रधानांनी केले संबोधित
या आव्हानात्मक काळात भारत जगाबरोबर एकजुटीने उभा आहे- पंतप्रधान
गवी आंतरराष्ट्रीय लस आघाडीला 15 दशलक्ष अमेरिकन डॉलर्स देण्याचे भारताचे वचन
नवी दिल्ली, 4 जून 2020
गवी या आंतरराष्ट्रीय लस आघाडीला 15 दशलक्ष अमेरिकन डॉलर्स देण्याचे भारताने आज वचन दिले आहे.
ब्रिटनचे पंतप्रधान बोरिस जॉनसन यांनी आयोजित केलेल्या आभासी जागतिक लस शिखर परिषदेला पंतप्रधान नरेंद्र मोदी संबोधित करत होते, ज्यात 50 पेक्षा जास्त देशांचे - उदयोजक, संयुक्त राष्ट्र संस्था , नागरी संस्था, सरकारचे मंत्री, राष्ट्र प्रमुख आणि देशांचे नेते सहभागी झाले होते.
पंतप्रधान आपल्या भाषणात म्हणाले की, या आव्हानात्मक काळात भारत जगाबरोबर एकजुटीने उभा आहे
मोदी म्हणाले, भारताची सभ्यता जगाकडे एक कुटुंब म्हणून पहायला शिकवते आणि या महामारीच्या काळात त्याने हे शिक्षण प्रत्यक्ष जगण्याचा प्रयत्न केला. ते म्हणाले की, भारताने 120 हून अधिक देशांना औषधांचा साठा पुरवला असून शेजारच्या देशात एक सामायिक प्रतिसाद धोरण आखून आणि ज्या देशांनी मदत मागितली त्यांना विशिष्ट मदत देताना भारताच्या स्वत: च्या मोठ्या लोकसंख्येचे रक्षणही केले.
पंतप्रधान म्हणाले, कोविड 19 महामारीने काही प्रमाणात जागतिक सहकार्याच्या मर्यादा उघडकीस आणल्या आहेत आणि अलिकडच्या इतिहासात प्रथमच मानवजातीला समान शत्रूचा सामना करावा लागला आहे.
गवीचा संदर्भ देताना ते म्हणाले की, ही केवळ जागतिक आघाडीच नाही तर जागतिक एकजुटीचे प्रतीक आहे आणि इतरांना मदत करून आपणही स्वतःला मदत करू शकतो याचे स्मरण आहे.
ते म्हणाले की, भारताकडे मोठी लोकसंख्या आणि मर्यादित आरोग्य सुविधा आहेत आणि त्याला लसीकरणाचे महत्त्व समजते.
पंतप्रधान म्हणाले की, त्यांच्या सरकारने सुरू केलेल्या पहिल्या कार्यक्रमांपैकी एक म्हणजे मिशन इंद्रधनुष, ज्याचे उद्दीष्ट देशातील मुले आणि गर्भवती महिलांचे संपूर्ण लसीकरण सुनिश्चित करणे ज्यात विशाल राष्ट्राच्या दुर्गम भागाचाही समावेश आहे.
पंतप्रधान म्हणाले की, संरक्षण वाढवण्यासाठी भारताने आपल्या राष्ट्रीय लसीकरण कार्यक्रमात सहा नवीन लसींची भर घातली आहे.
पंतप्रधानांनी स्पष्ट केले की भारताने आपल्या संपूर्ण लस पुरवठा मार्गाचे डिजिटायझेशन केले आहे आणि शीतगृहांच्या अखंडतेवर लक्ष ठेवण्यासाठी इलेक्ट्रॉनिक लस गुप्तहेर यंत्रणा विकसित केली आहे.
या नवसंशोधनांमुळे शेवटच्या व्यक्तीपर्यंत योग्य वेळी योग्य प्रमाणात सुरक्षित आणि सामर्थ्यवान लसीची उपलब्धता सुनिश्चित केली जात आहे, असे ते म्हणाले.
पंतप्रधान म्हणाले की, जगातील लस उत्पादनातही भारत अग्रेसर आहे आणि जगातील सुमारे 60 टक्के मुलांच्या लसीकरणात आपले योगदान देणे भाग्याची गोष्ट आहे.
मोदी म्हणाले, गावीचे कार्य भारताला माहित आहे आणि त्याचे महत्त्व भारत जाणतो. म्हणूनच तो गावीच्या मदतीसाठी पात्र असूनही गावीसाठी देणगीदार बनला आहे.
पंतप्रधान म्हणाले की गावीला भारताकडून केवळ आर्थिक मदत नाही तर भारताच्या प्रचंड मागणीमुळे सर्वांसाठी लसींची जागतिक किंमत कमी झाली असून गेल्या पाच वर्षात गावीसाठी सुमारे 400 दशलक्ष डॉलर्सची बचत झाली.
कमी किमतीत दर्जेदार औषधे आणि लस तयार करण्याची सिद्ध क्षमता, लसीकरण जलदगतीने विस्तारित करण्याचा स्वतःचा देशांतर्गत अनुभव आणि त्याची महत्त्वपूर्ण वैज्ञानिक संशोधनाची क्षमता यासह भारत जगाबरोबर एकजुटीने उभा असल्याचे प्रतिपादन पंतप्रधानांनी केले.
जागतिक आरोग्य प्रयत्नांना हातभार लावण्याची केवळ क्षमता भारतामध्ये नाही तर ती सामायिक करण्याची आणि काळजी घेण्याच्या भावनेने ते करण्याची इच्छा देखील असल्याचे त्यांनी सांगितले.
ग्राहक व्यवहार, अन्न आणि सार्वजनिक पुरवठा मंत्रालय
दिशाभूल करणार्या जाहिरातींना चाप लावण्यासाठी आणि अशा जाहिरातींमुळे शोषण किंवा प्रभावित होऊ शकणाऱ्या ग्राहकांचे संरक्षण करण्याच्या दृष्टीने केंद्र सरकारने दिशाभूल करणार्या जाहिराती आणि जाहिरातींच्या समर्थनाच्या प्रतिबंधासाठी मार्गदर्शक सूचना केल्या आहेत अधिसूचित
नवी दिल्ली, 8 फेब्रुवारी 2023
ग्राहक संरक्षण कायदा, 2019 च्या कलम 18 द्वारे प्रदान केलेल्या अधिकारांचा वापर करून, दिशाभूल करणार्या जाहिरातींना चाप लावण्यासाठी आणि अशा जाहिरातींच्या माध्यमातून शोषण किंवा प्रभावित होऊ शकणाऱ्या ग्राहकांचे संरक्षण करण्याच्या उद्देशाने, केंद्रीय ग्राहक संरक्षण प्राधिकरणाने 9 जून 2022 रोजी, दिशाभूल करणार्या जाहिरातींना आणि जाहिरातींच्या समर्थनाला प्रतिबंध करण्यासाठी मार्गदर्शक सूचना अधिसूचित केल्या आहेत. केंद्रीय ग्राहक व्यवहार, अन्न आणि सार्वजनिक वितरण राज्यमंत्री साध्वी निरंजन ज्योती यांनी आज लोकसभेत एका प्रश्नाच्या लेखी उत्तरात ही माहिती दिली. या मार्गदर्शक सूचनांनुसार, उत्पादनाच्या जाहिरातीचे समर्थन करताना, एखादी व्यक्ती किंवा समूह किंवा संस्था जाहिरातीत कोणत्याही वस्तू, उत्पादन किंवा सेवेचे समर्थन करते तेव्हा हे त्यांचे मत, विश्वास, निष्कर्ष किंवा अनुभव आहे असा संदेश जाहिरातीमध्ये प्रतिबिंबित होताना दिसतो.
जाहिरातींच्या समर्थनासाठी योग्य व्यासंग असणे आवश्यक आहे,म्हणजेच जाहिरातीतील कोणतेही समर्थन करणाऱ्या व्यक्ती, समूह किंवा संस्थेने खरे , योग्य सद्यस्थितीतील मत प्रतिबिंबित करणे आवश्यक आहे, अशा प्रकारचे समर्थन , जाहिरातीतील वस्तू, उत्पादन किंवा सेवेबद्दल पुरेशी माहिती किंवा अनुभवावर आधारित असणे आवश्यक आहे ते फसवे नसावे , असे या मार्गदर्शक सूचनांमध्ये असे नमूद केले आहे. जिथे भारतीय व्यावसायिकांना, मग ते भारतातील रहिवासी असोत किंवा अन्य ,त्यांनी कोणत्याही व्यवसायाशी संबंधित कोणत्याही जाहिरातींना समर्थन देणे सध्याच्या कोणत्याही कायद्यानुसार प्रतिबंधित आहे,तिथे , अशा व्यवसायातील परदेशी व्यावसायिकांना देखील अशा जाहिरातींमध्ये समर्थन करण्याची परवानगी दिली जाणार नाही, असे मार्गदर्शक सूचनांमध्ये स्पष्ट करण्यात आले आहे.
खोट्या किंवा दिशाभूल करणार्या जाहिरातींच्या बाबतीत, ग्राहक संरक्षण कायदा, 2019 च्या कलम 21 नुसार, वारंवार उल्लंघन झाल्यास केंद्रीय ग्राहक संरक्षण प्राधिकरण उत्पादकाला आणि समर्थनकर्त्याला 10 लाख ते 50 लाख रुपयांपर्यंत दंड ठोठावू शकते.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
पेट्रोलियम आणि नैसर्गिक वायू मंत्रालय
इथेनॉल वरील करात कपात
केंद्र सरकारने इथेनॉल-मिश्रित पेट्रोल कार्यक्रमासाठी वापरल्या जाणाऱ्या इथेनॉलवरील वस्तू आणि सेवा करात 18 टक्क्यांवरुन 5 टक्क्यांपर्यंत केली कपात
नवी दिल्ली, 16 डिसेंबर 2021
इथेनॉल मिश्रित इंधनाला प्रोत्साहन देण्यासाठी केंद्र सरकारने, इथेनॉल-मिश्रित पेट्रोल कार्यक्रमासाठी वापरल्या जाणाऱ्या इथेनॉलवरील वस्तू आणि सेवा करात 18 टक्क्यांवरुन 5 टक्क्यांपर्यंत कपात करण्याचा निर्णय घेतला आहे, अशी माहिती केंद्रीय पेट्रोलियम आणि नैसर्गिक वायू राज्यमंत्री रामेश्वर तेली यांनी आज लोकसभेत एका लिखित प्रश्नाच्या उत्तरात दिली. ऊसापासून तयार होणारा कच्चा माल- जसे की सी आणि बी दर्जाची साखरेची मळी , ऊसाचा रस, साखर, साखरेचा पाक या सर्वांपासून तयार होणाऱ्या इथेनॉलची खरेदी किंमत केंद्र सरकारने निश्चित केली आहे. तसेच अन्नधान्यापासून तयार होणाऱ्या कच्च्या मालाची किंमत सार्वजनिक तेल विपणन कंपन्यांनी वर्षभरासाठी निश्चित केली आहे.
परदेशातून आयात केल्या जाणाऱ्या इंधनावरील अवलंबित्व कमी करण्यासाठी केंद्र सरकारने अनेक उपाययोजना केल्या आहेत. यात देशात कच्च्या तेलाचे उत्पादन वाढवण्यासाठी अनेक धोरणात्मक उपाययोजनांचाही समावेश असून, त्यानुसार, उच्च दर्जाची भू शास्त्रीय आकडेवारी तयार करणे आणि ती सहजपणे उपलब्ध करुन देणे, नव्या उत्खनन खाणीं देणे, नव्याने विकसित खाणींमधून कच्च्या तेलाच्या उत्पादनाला गती देणे, सध्या असलेल्या खाणी/विहिरीतून अधिकाधिक उत्पादन घेण्याचा प्रयत्न करणे, इत्यादिचा समावेश आहे.
सरकारने राष्ट्रीय जैव इंधन धोरण -2018 ची अधिसूचना जारी करत, देशात जैव इंधनाच्या वापरला प्रोत्साहन देण्याचा प्रयत्न केला आहे. या अंतर्गत, जैव-इथेनॉल तयार करण्यासाठी विविध कच्च्या मालाचा वापर करण्यासाठी परवानगी देण्यात आली आहे. इथेनॉलच्या पुरवठा व्यवस्थेत वाढ झाल्यामुळे, केंद्र सरकारने पेट्रोलमध्ये 20 टक्के इथेनॉल मिश्रणाचे उद्दिष्ट, 2030 पासून कमी करत, ते 2025-26 पर्यंत आणले आहे. केंद्र सरकारने मंत्री जी-वन  योजनेची अधिसूचना जारी केली असून, त्याद्वारे, सेल्युलोज  लिग्नोसेल्युलोज पासून सेकंड जनरेशन इथेनॉल तयार करण्यासाठी प्रोत्साहन दिले जात आहे.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
अर्थ मंत्रालय
प्रधानमंत्री मुद्रा योजनेने 2015 ते 2018 या काळात 1.12 कोटी निव्वळ अतिरिक्त रोजगार निर्मिती केली
नवी दिल्ली, 6 फेब्रुवारी 2023
प्रधानमंत्री मुद्रा योजनेने केलेल्या रोजगार निर्मितीचे मूल्यांकन करण्यासाठी श्रम आणि रोजगार मंत्रालयाने  मोठ्या प्रमाणावर केलेल्या राष्ट्रीय स्तरावरच्या नमुना सर्वेक्षणाच्या निष्कर्षावरून असे निदर्शनाला आले आहे की प्रधानमंत्री मुद्रा योजनेमुळे 2015 ते 2018 या तीन वर्षांच्या काळात 1.12 कोटी निव्वळ अतिरिक्त रोजगार निर्माण करण्यात मदत झाली. केंद्रीय अर्थ राज्यमंत्री डॉ.भागवत किसनराव कराड यांनी आज लोकसभेत एका प्रश्नाच्या लेखी उत्तरात ही माहिती दिली.
गेल्या तीन आर्थिक वर्षांमध्ये राजस्थान मध्ये वितरण केलेल्या एकूण 81 लाख कर्जांपैकी 52 लाखांपेक्षा अधिक कर्ज महिला उद्योजिकांना वितरीत करण्यात आली ही रक्कम महिलांना दिलेल्या कर्जाच्या 64% इतकी आहे, असे त्यांनी सांगितले.
प्रधान मंत्री मुद्रा योजनेच्या अंमलबजावणीशी संबंधित कोणत्याही बाबीचे, टर्न-अराउंड-टाइम म्हणजे कार्यवाही पूर्ण होण्यासाठी लागणारा कालावधी, कर्जाचे अर्ज नाकारणे आणि काही प्रसंगी तारण/ हमीदाराचा आग्रह यासह संबंधित बँकांशी समन्वय साधून निराकरण केले जाते, असे मंत्री म्हणाले.
या योजनेचा आढावा वेळोवेळी घेतला जातो.N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
आरोग्य आणि कुटुंब कल्याण मंत्रालय
कोविड मदत साहित्याविषयी अद्यायावत माहिती
परदेशातून येणाऱ्या कोविडविषयक मदतसाहित्य जलद प्रक्रियामुक्त करुन, त्याचे वर्गीकरण करत, राज्ये/केंद्रशासित प्रदेशांकडे रवाना
10,000 पेक्षा अधिक ऑक्सिजन काँसंट्रेटर्स, 12,000 पेक्षा अधिक ऑक्सिजन सिलेंडर्स, 19 ऑक्सिजन निर्मिती प्लांट्स, 6,400 पेक्षा अधिक व्हेंटीलेटर्स/ Bi PAP, सुमारे 4.2 लाख रेमडेसीवीरच्या कुप्या आतपर्यंत मिळाल्या असून त्यांचे वितरणही पूर्ण
नवी दिल्ली, 14 मे 2021
कोविड-19 महामारीविरुद्धच्या लढ्यात, समग्र सरकार या नात्याने केंद्र सरकार या लढ्याचे नेतृत्व करत आहे. या लढ्यात, 27 एप्रिल 2021 पासून भारताकडे आंतरराष्ट्रीय स्तरावरून विविध देश/संस्थांकडून मदतीचा ओघ येतो आहे.अत्यंत सुनियोजित अशा यंत्रणेद्वारे केंद्र सरकारची विविध मंत्रालये/विभाग परस्परांशी समन्वय साधून जगभरातून येणाऱ्या या मदतीचे राज्य सरकार आणि केंद्रशासित प्रदेशांना वितरण करत आहे.
आतापर्यंत म्हणजेच 27 एप्रिल ते 12 मे 2021 या काळात, भारतात, एकूण 10,796 ऑक्सिजन काँसंट्रेटर्स, 12,269 ऑक्सिजन सिलेंडर्स, 19 ऑक्सिजन निर्मिती प्लांट्स, 6,497 व्हेंटीलेटर्स/ Bi PAP, सुमारे 4.2 लाख रेमडेसीवीरच्या कुप्या आतपर्यंत मिळाल्या असून त्यांचे वितरणही पूर्ण झाले आहे.
12/13 मे रोजी भारताला प्रामुख्याने इंडोनेशिया, लक्झेम्बर्ग, ओमान, दक्षिण कोरिया, अमेरिका, युएसआयएसपीएफ, फिनलैंड आणि ग्रीस या देशांकडून मदत मिळाली आहे. यात--
- ऑक्सिजन काँसंट्रेटर्स: 1,506
- ऑक्सिजन सिलेंडर्स: 434
- व्हेंटीलेटर्स/ Bi PAP/ CPAP: 58
प्रभावी आणि त्वरित वितरण आणि राज्ये तसेच केंद्रशासित प्रदेशांना आणि संस्थांपर्यंत योग्य वेळेत साहित्य पोचवण्याचे काम सातत्याने सुरु आहे. केंद्रीय आरोग्य मंत्रालय या सर्व कामांवर नियमितपणे देखरेख ठेवून आहे. केंद्रीय आरोग्य मंत्रालयाने ही सामग्री स्वीकारणे आणि अनुदान, मदत अथवा दान स्वरुपात आलेल्या या सर्व मदत साहित्याचे वितरण करण्यासाठी एक समर्पित समन्वय कक्ष तयार केला आहे. 26 एप्रिल 2021पासून हा कक्ष कार्यरत आहे. आरोग्य मंत्रालयाने या सगळ्या कामांसाठी 2 मे 2021 पासून एक प्रमाणित कार्यान्वयन पद्धती निश्चित आणि लागू केली आहे.
फोटो कॅप्शन 1. : इंग्लंडमधल्या ब्रिटीश ऑक्सिजन कंपनीकडून मिळालेले 150 ऑक्सिजन सिलेंडर्स आज भारतीय हवाई दलाच्या विमानाने पाटणा विमानतळावर पोहोचले.
फोटो कॅप्शन 2. : अमेरिकेने पाठवलेल्या रेमडेसीवीर औषधाच्या 29,514 कुप्या आज सकाळी मुंबई विमानतळावर पोचल्या असून, त्यांचे आता देशातल्या सर्व राज्यांत वितरण सुरु.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
पंतप्रधान कार्यालय
सशस्त्र दल ध्वज दिनानिमित्त सशस्त्र दलांच्या जवानांना पंतप्रधानांचा सलाम
(नवी दिल्ली, 7 डिसेंबर 2019
पंतप्रधान नरेंद्र मोदी यांनी सशस्त्र दल ध्वज दिनानिमित्त सशस्त्र दलांच्या जवानांना आणि त्यांच्या कुटुंबियांना सलाम केला आहे
पंतप्रधान म्हणाले , "सशस्त्र दल ध्वज दिनी आपले जवान आणि त्यांच्या कुटुंबाच्या अदम्य साहसाला आपण वंदन करतो. आपल्या दलांच्या कल्याणासाठी योगदान देण्याचे आवाहन मी तुम्हाला करतो. "
S.Tupe/S.Kane/P.Kor
संरक्षण मंत्रालय
स्टार्ट अप 20 प्रारंभिक बैठक – नीओचे प्रकल्प प्रदर्शित
भारताच्या G20 अध्यक्षतेखाली आयोजित स्टार्टअप 20 एन्गेजमेंट ग्रुपच्या प्रारंभिक बैठकीत नेव्हल इनोव्हेशन अँड इंडिजनायझेशन ऑर्गनायझेशनने  भारतीय नौदल अधिकाऱ्यांच्या वैद्यकीय नवोन्मेषाली संकल्पनांचे प्रदर्शन केले.
'आद्यंत' ऑक्सिजन रीसायकलिंग सिस्टम , 'स्पंदन' कमी किमतीचा डिजिटल स्टेथोस्कोप आणि 'नेबिरो' स्मार्ट पोर्टेबल नेब्युलायझरसह विविध वैद्यकीय नव संकल्पना यावेळी प्रदर्शित करण्यात आल्या.
जी 20 देशांचे प्रतिनिधी आणि जी 20 शेर्पा अमिताभ कांत आणि नीती आयोगाचे प्रमुख कार्यकारी अधिकारी परमेश्वरन अय्यर यांच्यासह वरिष्ठ अधिकाऱ्यांनी, नौदल अधिकाऱ्यांशी संवाद साधला आणि “भारतीय नौदल – राष्ट्र उभारणीसाठी नव उन्मेष" या संकल्पनेअंतर्गत भारतीय नौदलाने केलेल्या अभिनव कार्याची प्रशंसा केली.
भारताच्या जी20 अध्यक्षतेखाली आयोजित हा दोन दिवसीय कार्यक्रम 28-29 जानेवारी 23 रोजी हैदराबाद येथे होत आहे. स्टार्ट-अप्सना पाठबळ देण्यासाठी आणि स्टार्ट-अप उद्योग, गुंतवणूकदार, नवोन्मेष संस्था आणि त्याच्याशी संबंधित इतर प्रमुख भागधारक यांच्यातील समन्वय सक्षम करण्यासाठी स्टार्ट अप 20 संपूर्ण जगासमोर आपला आदर्श निर्माण करण्याची आकांक्षा बाळगत आहे.
जलशक्ती मंत्रालय
वर्षा जल संचय प्रकल्प
नवी दिल्ली, 22 जुलै 2021
जल शक्ती अभियानाच्या 2019 मधल्या यशस्वी अंमलबजावणीनंतर जल शक्ती मंत्रालयाने, देशातल्या सर्व जिल्ह्यामधल्या सर्व भागात जल शक्ती अभियानाचा दुसरा टप्पा हाती घेण्याचे ठरवले मात्र कोविड-19 महामारीच्या निर्बंधामुळे ते शक्य झाले नाही. मात्र यामध्ये सातत्य राखण्यासाठी जल शक्ती मंत्रालयाने ‘कॅच द रेन’ अर्थात वर्ष जलसंचय मोहीम सुरु केली. ‘पावसाच्या पाण्याचा जल संचय करा, जिथे पाऊस पडेल तिथे,जेव्हा पाऊस पडेल तेव्हा’ हे या मोहीमेचे सूत्र आहे.
यावर्षी जल शक्ती मंत्रालयाने 22 मार्च 2021 ते 30 नोव्हेंबर 2021 या मान्सून पूर्व आणि मान्सून काळात देशभरात हे अभियान हाती घेतले आहे अशी माहिती जल शक्ती आणि आदिवासी विकास राज्य मंत्री बिश्वेश्वर टूडू यांनी आज लोकसभेत एका लेखी उत्तरात दिली.
पंतप्रधान नरेंद्र मोदी यांनी जागतिक जल दिनी 22 मार्च 2021 ला जल शक्ती अभियान; कॅच द रेन’ अभियानाचा प्रारंभ केला. 2019 च्या जल शक्ती अभियान जारी राखत ही मोहीम हाती घेण्यात आली आहे.
जुन्या रेन वॉटर हार्वेस्टिंग संरचनांची देखभाल आणि नव्यांची निर्मिती,विहिरीसारख्या पारंपरिक जल संचय साधनांचे पुनरुज्जीवन, बोरवेलचे पुनर्भरण आणि पुनर्वापर,व्यापक वनीकरण,जल शक्ती केंद्रांची उभारणी या बाबींचा या मोहिमेत समावेश आहे. संबंधित योजनांच्या अंतर्गत राज्य सरकारांना निधी जारी करण्यात येत आहे.
जल शक्ती अभियान; कॅच द रेन’ अभियानाअंतर्गत 22.3.2021 ते 12.7.2021 या काळात हाती घेण्यात आलेल्या आणि jsactr.mowr.gov.in या पोर्टल वर, केंद्रीय मंत्रालये/ विभाग यांनी महत्वाच्या कामगिरी निर्देशांका संदर्भात अपलोड केलेल्या कामांची सद्य स्थिती याप्रमाणे आहे-
|
|
S.No.
|
|
Parameter/activity
|
|
Number of works completed
|
|
1.
|
|
Water conservation and rain water harvesting
|
|
4,05,293
|
|
2.
|
|
Renovation of traditional water bodies
|
|
70,445
|
|
3.
|
|
Reuse and recharge structures
|
|
1,78,998
|
|
4.
|
|
Watershed development
|
|
4,32,549
|
|
5.
|
|
Intensive afforestation
|
|
25,05,000
|
|
6.
|
|
Training/awareness programmes by KVK
|
|
5,465
|
|
7.
|
|
Enumeration of water bodies
|
|
13,79,452
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177